**ANEXA**

**REGULAMENT**

**privind organizarea și desfășurarea activităților comerciale și a serviciilor de piață pe raza sectorului 4 al municipiului București**

**C U P R I N S**

CAPITOLUL I – Dispoziţii generale

CAPITOLUL II – Acord de funcționare

CAPITOLUL III -Aviz orar de funcționare / modificare orar de funcționare

CAPITOLUL IV–Acord pentru desfăşurarea de activităţi temporare (presă,flori,sărbatori,sezoniere,terase)

CAPITOLUL V – Anexe

**CAPITOLUL I**

**Dispoziții generale**

Obiectul şi sfera de aplicare

**Art. 1**. Prezentul regulament reglementează orice activitate economică desfășurată pe teritoriul administrativ al sectorului 4, cu referire la produsele alimentare, nealimentare si la serviciile de piata, prevazute în anexa la Ordonanta Guvernului nr. 99/2000 republicată, exclusiv cele de alimentatie publica ( cod CAEN 5610; 5630) precum și alte activități recreative și distractive ( CAEN 932), conform Legii nr. 227/2015 privind Codul Fiscal, potrivit, *anexei nr.1*,.

**Art. 2**  Acordurile pentru desfășurarea activităților de comercializare a produselor / prestări servicii de piață se emit pentru o perioadă de maxim 1 an de la data eliberării, în funcție de valabilitatea actelor aferente documentației ce însoțește cererea.

La expirarea acordului și avizului pentru orarul de funcționare, la cererea agentului economic se emite un nou acord,însoțit de avizul orarului de funcționare, în baza unei noi cereri însoțită de documentația completă.

**Art.3** Prevederile prezentului regulament se aplică persoanelor fizice autorizate, întreprinderilor individuale, întreprinderilor familiale, societăţilor comerciale,ce desfăşoară activităţi de comercializare a produselor şi serviciilor de piaţă, exclusiv activitatea de alimentaţie publică și alte activități recreative și distractive.

**Art.4** Pot desfășura unul sau mai multe exerciții comerciale pe raza sectorului 4 al municipiului București, persoanele fizice și juridice care îndeplinesc următoarele condiții:

* sunt constituite și înregistrate legal;
* dețin autorizațiile/avizele de funcționare eliberate de autoritățile competente în conformitate cu reglementările legale în vigoare;
* dețin acordul și avizul orarului de funcționare al primarului Sectorului 4 al Municipiului București pentru exercitarea activităților de comercializare a produselor și serviciilor de piață;
* activitățile comerciale se vor desfășura în spații autorizate, pe teren aparținând domeniul public sau privat al sectorului 4 al municipiului București sau pe teren proprietate privată;

**Art.5** Documentele care vor fi eliberate de Sectorul 4 al Municipiului București în vederea desfăşurării activităţilor de comercializare a produselor şi serviciilor de piaţă, exclusiv activităţii de alimentaţie publică și alte activități recreative și distractive sunt:

1.**Acord** – pentru desfășurarea de activitate comercială cu referire la produsele alimentare, nealimentareșsi la serviciile de piață, exclusiv cele de alimentatie publică și alte activități recreative și distractive, conform Legii nr. 227/2015, prevazute în anexa la Ordonanta Guvernului nr. 99/2000 republicata, *anexa nr. 2.*

**2.** **Aviz pentru orarul de funcționare,**  *anexa nr. 3,*

**3**. **Acord pentru desfăşurarea de activităţi temporare** - pentru operatorii economici ce desfăşoară activităţi temporare pe domeniul public sau privat al sectorului 4 al municipiului București sau pe teren proprietate privată- *anexa nr. 4*.

**Art.6** Prin reglementările cuprinse în regulament se are în vedere realizarea următoarelor obiective:

* stimularea dezvoltării activităţii de comercializare a produselor şi serviciilor de piaţă;
* încurajarea liberei iniţiative;
* asigurarea concurenţei loiale şi a liberei circulaţii a produselor şi serviciilor de piaţă;
* informarea corectă şi protejarea intereselor consumatorilor; modernizarea şi dezvoltarea formelor de distribuţie;

**Art.7** Agenții economici ce desfăşoară activităţi economice: comerciale, de prestări servicii, pe teritoriul sedtorului 4, prevăzute în anexa la Ordonanța Guvernului nr. 99/2000 republicată, au obligaţia depunerii documentaţiilor în vederea obţinerii acordului și avizului pentru orar de functionare,.

**C A P I T O L U L II**

**Acord de funcţionare**

**A – Cerinţe şi criterii ce trebuiesc îndeplinite în vederea eliberării acordului referitor la desfăşurarea activităţilor comerciale/prestări servicii ( cu excepția celor de alimentație publică/recreativeși distractive) pe raza sectorului 4 al municipiului București**

**Art.8** (1) Prin acord**,** în înţelesul prezentului regulament, se înţelege actul administrativ emis de către primarul sectorul 4 al municipiului București, prin care se reglementează desfăşurarea activităţilor comerciale și prestări servicii, prevăzute în anexa la OG nr. 99/2000, republicată

(2) Exercitarea de activităţi comerciale cu produse din sectorul alimentar necesită cunoştinţe de specialitate şi se efectuează cu personal calificat conform prevederilor O.G. nr.99/2000, republicată.

**Art.9** Acordul și avizul orarului de funcționare va fi solicitat de către agenții economici (persoane fizice autorizate, întreprinderi individuale, întreprinderi familiale, societăţi comerciale) care desfăşoară activităţi economice într-un spaţiu în care accesul publicului este liber.

**Art.10** Acordul de funcţionare se eliberează sau, după caz, se modifică urmare a îndeplinirii cumulative a următoarelor condiţii:

1. deţinerea legală a structurii de vânzare;
2. îndeplinirea condiţiilor igienico-sanitare
3. îndeplinirea conditiilor sanitar-veterinare;
4. îndeplinirea condiţiilor de securitate la incendiu;
5. desfăşurarea unei activităţi comerciale care se încadrează în normele

de convieţuire socială, ordine şi linişte publică, conform Legii

nr. 61/1991, republicată, cu modificările şi completările ulterioare;

1. îndeplinirea tuturor obligaţiilor fiscale faţă de bugetul local
2. îndeplinirea condiţiilor de protecţie a mediului.

**Art.11** Unităţile care desfăşoară activităţi privind comercializarea produselor şi serviciilor de piaţă pot fi deschise publicului în toate zilele săptămânii.

**B - Obligațiile agenților economici care desfășoară activităţi comerciale și prestări servicii**

**Art.12** Agenții economici care desfăşoară activităţi economice : comerciale și prestări servicii, au obligaţia obţinerii acordului și a avizului pentru orarul de functionare emis de către primarul sectorul 4 al municipiului București, în conformitate cu prevederile O.G. nr.99/2000 republicată, privind comercializarea produselor şi serviciilor de piaţă şi H.G. nr.333/2003 privind aprobarea Normelor Metodologice de aplicare a lui O.G. nr.99/2000, republicată, cât şi ale art. 26 alin.3 din O.G. nr.21/1992, republicată, privind protecţia consumatorului.

**Art.13** Desfăşurarea unei activităţi civilizate care să respecte normele de convieţuire socială, ordine şi linişte publică, conform prevederilor legale în vigoare;

**Art.14** Structurile de vânzare cu amănuntul din sectorul alimentar nu pot fi închise mai mult de 2 (două) zile consecutive, cu excepţia unor cauze obiective de nefuncţionare.

**Art.15**  Pentru spaţiile situate în clădiri colective, schimbarea destinaţiei locuinţelor, precum şi a spaţiilor cu alta destinaţie situate în clădiri colective se poate face numai în baza hotărârii Adunării Generale a Asociaţiei de Proprietari cu acordul proprietarilor direct afectaţi cu respectarea prevederilor Legii nr.230/2007 privind înfiinţarea, organizarea şi funcţionarea asociaţiilor de proprietari și conform Legii nr.50/91 cu modificarile și completarile ulterioare.

**Art.16**  Să îndeplinească toate cerinţele igienico-sanitare, sanitar-veterinar de mediu, de protecție a muncii, de salubritate şi de prevenirea incendiilor, impuse de lege şi de actele normative ce reglementează respectivul profil de activitate,(cum ar fi în cazul activităților de reparații autovehicule : Autorizație RAR) cerinţe ce vor fi verificate şi certificate de către instituţiile cu atribuţii în acest domeniu anticipat dobândirii acordului de funcționare emis de primarul sectorului 4 al municipiului București.

**Art.17** Solicitantul este direct răspunzător de funcţionarea unității economice din punct de vedere sanitar, sanitar-veterinar, al securității la incendiu, protecţiei mediului și protecției muncii. Retragerea oricăreia din autorizaţiile/avizele/acordurile necesare funcţionării va duce la retragerea Acordului și a avizului orarului de funcționareeliberat de Sectorul 4 al Municipiului București. Agentul economic are obligatia ca în termen de 10 de zile de la data retragerii oricăreia din autorizaţiile/avizele/acordurile menționate mai sus să aduca acest aspect la cunoștința organului emitent al acordului și avizului oarului de funcționare. În caz contrar acordul nu se mai consideră valabil.

**Art.18** Agenții economici vor asigura repararea, zugrăvirea şi întreţinerea faţadei clădirii în care își desfăşoară activitatea, cu respectarea legislaţiei în vigoare în domeniul construcţiilor;

**Art.19** Cunoașterea și respectarea hotărârilor adoptate de consiliul local referitor la buna gospodărire şi înfrumuseţarea a Sectorului 4 al Municipiului București, precum și a celor cu privire la desfășurarea activităților comerciale/prestări servicii pe raza teritorială a sectorului;

**Art.20** Îndeplinirea cerinţelor profesionale de către personalul angajat pentru exercitarea de activităţi comerciale cu produse din sectorul alimentar, conform prevederilor O.G. nr.99/2000, republicată;

**Art.21** Este interzisă comercializarea produselor ce ar putea avea impact asupra sănătăţii populaţiei;

**Art.22** Desfășurarea activităților se va face cu respectareaprevederilor OMS 119/2014, pentru aprobarea Normelor de igienă și sănătate publică privind mediul de viață al populației, astfel încât să nu se depășească limita maximă admisă a zgomotului, în exterior.

**Art. 23** Este interzisă comercializarea, depozitarea, fabricarea, distribuţia, deţinerea, oferirea, transmiterea, achiziţionarea, producerea, intermedierea şi utilizarea plantelor, stupefiantelor şi preparatelor stupefiante, halucinogene, euforice şi psihotrope de orice fel, oricăror derivaţi, compuşi sau amestecuri conţinând una sau mai multe plante şi substanţe stupefiante, halucinogene, euforice şi psihotrope care aduc atingere sau pun în pericol viaţa şi sănătatea populaţiei, indiferent de procentul în care se regăseşte substanţa activă, de starea fizică în care se află, de modul de divizare în unităţi de administrare disimulate, falsificate sau contrafăcute, precum şi a celor care au altă destinaţie de utilizare decât cea pentru care sunt etichetate spre a fi comercializate;

Vânzarea obiectelor artizanale şi de distracţie fabricate sau confecţionate pe bază de amestecuri pirotehnice se face numai de către persoanele juridice autorizate în acest sens şi numai în locurile autorizate în condiţiile legii.

Se interzice vânzarea obiectelor neinscripţionate în limba română cu denumirea, clasa din care face parte, instrucţiunile de folosire , termenul de garanţie precum și pericolele care apar la folosirea lor.

**C - Procedura de eliberare a Acordului și a Avizului orarului de funcționare pentru desfăşurarea activităţilor de** **comercializare a produselor / prestări servicii de** **piață care se supun autorizării în sectorul 4 al municipiului București**

**Art. 24** Acordul și Avizul orarului de funcționare se emit exclusiv pentru activitatea comercială declarată conform certificatului constatator pentru punctul de lucru, situat pe teritoriul administrativ al sectorului 4, emis de catre Oficiul National al Registrului Comertului și regăsită în anexa la OG nr. 99/2000, republicată, cu modificările și cpmpletările ulterioare.

**Art.25** Acordul va fi insoțit de Avizul pentru orarul de funcţionare. Pe raza teritorială a sectorului 4 al municipiului București, unitățile economice și de prestări servicii vor primi aviz pentru orarul de funcționare între orele 8°°-22°°.

**Art. 26** Pentru eliberarea acordului de funcţionare solicitantul va înainta serviciului de specialitate următoarele documente:

**1. Cererea pentru eliberarea acordului și a avizului orarului de funcționare utilizând formularul prevăzut** în *anexa nr.5.*

**2. Acordul vecinilor direct afectați**

(1) În clădirile colective orarul de funcționare va fi maxim până la ora 22°°; în cazul în care se solicită prelungirea acestuia, se poate aproba doar cu acordul Asociației de proprietari și al proprietarilor direct afectați cu care se învecineaza spațiul comercial pe plan orizontal și vertical – formular tip potrivit *anexei nr.6*;

În cazul în care nu există constituită Asociație de proprietari, modificarea orarului se va face cu acordul proprietarilor/chiriașilor direct afectați cu care se învecinează spațiul comercial pe plan orizontal și vertical– formular tip potrivit *anexei nr. 7*;

(2) În clădirile independente având destinație comercială în vederea aprobării orarului de funcționare peste ora 22°° se vor depune la documentație acordurile tuturor vecinilor limitrofi, persoane fizice (cu care se învecinează pe plan orizontal) referitor la orarul de funcţionare şi activitatea desfăşurată – formular tip sub semnătură privată – *anexa nr. 8*;

Acordurile vecinilor limitrofi, persoane fizice vor fi solicitate în conformitate cu prevederile Legii nr.61/1991 privind ordinea şi liniştea publică, republicată, pentru unităţile care desfăşoară activitate înainte de ora 08°° sau peste ora 22°°. În situatia în care agentul economic nu va putea depune la dosar acordul vecinilor limitrofi, acesta va completa o declaratie pe propria raspundere care va cuprinde motivele pentru care nu a obtinut aceste acorduri; declarație care va fi luată în considerare în baza unui referat în urma verificării la fața locului (lipsă vecini, locuință nelocuită) de către Poliția Locală Sector 4 .

**3. Certificatul de înregistrare la Oficiul Registrului Comerţului,** actualizat conform Ordinului nr. 337/2007 privind actualizarea clasificării activităților din economia națională CAEN;

**4.Certificatul constatator pentru sediul social/secundar cu activitate (punctul de lucru)** conform Legii nr. 26/1990 privind Registrul Comerţului cu modificările şi completările ulterioare și a Legii nr. 359/2004 privind simplificarea formalităţilor la înregistrarea în registrul comerţului a persoanelor fizice autorizate, întreprinderilor individuale, întreprinderilor familiale şi persoanelor juridice, cu modificările şi completările ulterioare, actualizat conform Ordinului nr. 337/2007 privind actualizarea clasificării activităților din economia națională CAEN;

**5.Act constitutiv al societăţii (statut, contract de societate, actualizate) sau, după caz rezoluţia emisă de Oficiul Registrului Comerţului în baza prevederilor O.U.G. nr.44/2008,** privind desfăşurarea activităţilor economice de către persoane fizice autorizate, întreprinderi individuale şi întreprinderi familiale;

**6.Actul de deţinere legală a spaţiului** - construcţie şi teren (titlu de proprietate, contract de vânzare-cumpărare, autorizaţie de construire şi proces verbal de recepție, plan de situaţie, releveu spațiu, extras de Carte Funciară, informativ, pentru spațiul supus autorizării, actualizat, punct de vedere de la Primaria Municipiului București din care să rezulte că spatiul este/ nu este monument istoric, nu face parte din zonă protejată sau nu este într-o clădire cu risc seismic);

Agenții economici, care nu deţin în proprietate construcția sau terenul vor depune la dosar modul de deţinere legală a acestora de către proprietar și acceptul acestuia (contract de închiriere, comodat, anexe, autorizație de construire și proces verbal de recepție, plan de situaţie, contract de vânzare cumpărare, releveu spațiu, extras de Carte Funciară, informativ, actualizat, al spațiului pentru care se solicită acordul)

1. **În funcție de codul CAEN, următoarele documente :**

* Direcția de Sănătate Publică a Municipiului București: notificare / autorizație
* Direcția Sanitară-Veterinară și pentru Siguranța Alimentelor a Municipiului

București: înregistrare / certificare

* Inspectoratul pentru Situaţii de Urgenţă "Dealul Spirii” București-Ilfov: negație / autorizație
* Agenția pentru Protecția Mediului București: punct de vedere / autorizație
* Registrul Auto Roman Bucuresti: punct de vedere / autorizație
* Aviz Arhitect Șef
* Aviz, acord, negatie Primaria Municipiului București

**8. Declaraţia pe propria răspundere a solicitantului referitoare la tipul unităţii de alimentaţie publică** (H.G. nr. 843 din 14 octombrie 1999 privind încadrarea pe tipuri a unităţilor de alimentaţie publică neincluse în structurile de primire turistică), formular tip potrivit *anexei nr. 9.*

**9. Certificat fiscal din care să rezulte că opereratorul economic nu are datorii la bugetul local eliberat de Direcția de Taxe și Impozite Locale Sector 4.**

**10. Dovada achitării serviciilor de salubritate**

**11.CI administrator/CI și împuternicire pentru depunerea documentației și ridicarea actelor administrative.**

În cazul dosarelor incomplete se returnează documentația depusă pentru obținerea acordului de funcționare.

În cazul în care orarul de funcţionare nu poate fi aprobat în forma propusă de solicitant i se comunică acestuia, în scris, motivele care stau la baza acestui refuz. În acest caz, solicitantul va face o nouă cerere în care va solicita aprobarea unui nou orar, conform cerinţelor prezentului regulament şi motivaţiilor comunicate în scris.

**Art. 27 (1)** Acordul și avizul pentru orarul de functionare vor fi eliberate la cererea agentuluilui economic, în termen de 30 zile de la data depunerii solicitării însoțită de documentația completă, de către serviciul de specialitate, cu respectarea prevederilor prezentului regulament.

* 1. În situația în care, în urma analizei documentației depuse, se constată faptul că documentația este incompletă sau necesită clarificări, acest lucru se notifică în scris solicitantului, în termen de 10 zile calendaristice de la data înregistrării și se returneaza documentatia cu menționarea elementelor necesare în vederea completării acesteia.
  2. Agentul economic are obligația să ridice acordul și avizul pentru orarul de funcționare emise de către Primarul Sectorului 4 al Municipiului București, în termen de 30 de zile de la data la care s-a trimis înștiințarea scrisă privind emiterea lor. În caz contrar se va clasa cererea prin care s-a solicitat acordul de funcționare.

**Art. 28** (1)Cu 30 zile înaintea expirării valabilitații acordului, agentul economic este obligat să solicite emiterea unui nou acord și aviz orar de funcționare.

(2)Prelungirea se face în baza solicitării scrise a agentului economic – formular tip potrivit *anexei nr. 10* însoțită de: autorizațiile/avizele/ acordurile de funcționare, emise de organele de specialitate, în conformitate cu specificul activității și reglementările legale în vigoare, pentru care termenul de valabilitate a expirat, și care vor fi prezentate pentru prelungirea acordului la serviciul de specialitate din cadrul Sectorului 4 al Municipiului București, cu viza la zi, anterior sau în data expirării termenului de valabilitate. În caz contrar, valabilitatea acordului încetează de la acea dată. Se va anexa și Certificatul fiscal din care să reiasă că solicitantul nu are datorii restante la bugetul local.

(3)Taxele (unde este cazul) pentru eliberarea acordului nu se restituie chiar dacă acordul a fost anulat în cursul anului respectiv.

(4) În cazul pierderii acordului, acest lucru se anunță prin publicare într-un cotidian local. Dovada publicării se depune împreună cu cererea pentru eliberarea unui duplicat al acordului.

(5)În cazul pierderii ori degradării acordului, eliberarea unui duplicat se face gratuit.

**Art. 29** Acordul și avizul orarului de funcţionare va fi numerotat şi va fi emis în două exemplare: un exemplar va rămâne în evidenţa Sectorului 4 al Municipiului București – serviciul de specialitate şi al doilea exemplar va fi eliberat, cu respectarea prevederilor prezentului regulament, agentului economic, în baza documentaţiei depuse la primărie.

**Art. 30** (1) Modificările la acord cu privire la datele de identificare ale agentului economic (***referitoare la adresa sediului social***) vor fi operate în mod gratuit, la solicitarea operatorului economic, în baza documentelor justificative, *(anexa 10*) și vor fi mentionate pe verso-ul acordului.

(2) În situaţiile în care apar modificări referitoare la denumirea firmei, forma de organizare a agentului economic, tipul de unitate, obiectul de activitate, adresa punctului de lucru, agentul economic va solicita eliberarea unui nou acord și aviz al orarului de funcționare, în baza unei cereri noi însoțită de documentația aferentă, conform prezentului regulament.

**Art. 31** Acordul și avizul pentru orar de funcționare sunt valabile un an de la data eliberării, sau până la : modificări prevăzute l art. 30 alin. 2 din prezentul Regulament (exceptând modificarea privind Avizul pentru modificarea orarului de funcționare); modificarea legislației care a stat la baza obținerii acestuia; modificarea valabilității avizelor, autorizațiilor, acte deținere spațiul, care au stat la baza obținerii acestuia . Comerciantul are obligația ca în termen de 10 de zile de la data apariției acestor modificări să le aducă la cunoștința organului emitent al acordului , în caz contrar acordul pierzându-și valabilitatea.

**Art. 32** (1) – Acordul și avizul orarului de funcţionare se anulează fără posibilitatea restituirii taxei acolo unde este cazul, după cum urmează:

* 1. la cererea agentului economic;
  2. expiră/se anulează autorizaţiile/avizele ce reglementează activitatea, conform dispozițiilor legale in vigoare;
  3. se desfiinţează unitatea ;

d) în cazul abaterilor repetate de la prezentul regulament, constatate de serviciile de specialitate

Anularea acordului și a avizului orarului de funcționare se face prin Dispoziția Primarului.

(2) – În cazurile prevăzute la alin. 1 agenţii economici au obligaţia de a preda în termen de 15 zile acordul și avizul orarului de funcţionare, în original, în caz contrar acordul își pierde valabilitatea.

**Art. 33** În cazul constatării de către serviciul de specialitate din cadrul Politiei Locale Sector 4, a faptului că agentul economic a încetat activitatea în spaţiul pentru care a fost autorizat, acordul poate fi anulat fără cerere prealabila.

**Art. 34** Acordul poate fi retras oricând, dacă nu se respectă:

* + obiectul de activitate menţionat pe acord;
  + orarul de funcţionare aprobat;
  + normele de estetică, curăţenie şi igienă publică;
  + normele de convieţuire socială, ordine şi linişte publică;
  + cerinţele şi criteriile ce au stat la baza eliberării acordului și avizului orarului de funcţionare;
  + existenţa unor reclamaţii întemeiate, la constatarea serviciilor de specialitate din cadrul Poliţie Locală Sector 4 sau a altor instituţii abilitate;
  + alte prevederi impuse de actele normative în vigoare, și prevederile prezentului regulament;

**Art. 35** (1) Referatul pentru emiterea dispoziției privind retragerea acordului și avizului orarului de funcţionare va fi întocmit de serviciul de specialitate din cadrul Sectorului 4 al Municipiului București în baza unui referat făcut de către serviciile de specialitate din cadrul Poliţie Locală Sector 4, în urma verificărilor efectuate în teren.

(2) Retragerea acordului și avizului orarului de funcţionare se face prin Dispoziţie de Primar.

**CAPITOLUL III**

**Aviz orar de funcționare**

**Aviz modificare orar de funcționare**

**Art. 36** Agenții economicicare desfășoară activitățileprevăzute în anexa la OG nr. 99/2000 îşi vor stabili orarul de funcţionare cu respectarea prevederilor înscrise în legislaţia muncii şi cu condiţia respectării reglementărilor în vigoare privind normele de convieţuire socială, ordinea şi liniştea publică și sunt obligați să solicite și să obțină avizul pentru orarul de funcționare aprobat de Primarul Sectorului 4 al Municipiului Bucuresti.

**Art. 37** Avizul **o**rarului de funcţionare și acordul se afişează la intrarea în fiecare unitate, în mod vizibil din exterior, cu respectarea obligatorie a acestuia.

**Art. 38**  În cazul solicitării de modificare a orarului de funcționare se va elibera un nou aviz pentru orarului de funcționare.

**Art. 39** Avizul pentru modificarea orarului de funcționare se eliberează în baza unei cereri, formular tip potrivit *anexei nr.11*, care va fi însoțită de acordul de funcționare.(după caz)

**Art. 40** Modelul tip al avizului pentru orarul de funcționare este prevăzut în *anexa nr.3*.

**Art. 41** Eliberarea avizului pentru modificarea orarului de funcționare, în cazul în care solicită prelungirea programului de funcționare, după ora 22°° se va face după verificarea în teren de către serviciile de specialitate din cadrul Politiei Locale a Sectorului 4, în urma întocmirii unui referat avizat favorabil de către directorul Poliției Locale Sector 4, procedura de emitere a avizului pentru modificarea orarului de funcționare este cea prevăzută la art. 26 pct.2. coroborat cu art. 22.

**Art.42** În cazul societăților comerciale care au orar de funcționare peste ora 22°° și au reclamații privind perturbarea liniștii și ordinii publice, la propunerea organelor abilitate, respectiv Poliția Municipiului București, Poliția Locală a Sectorului 4, Jandarmeria Română, Garda de Mediu, Agenția pentu Protecția Mediului, Direcția de Sănătate Publică însoțite de documente justificative, se va reduce orarul de funcționare prin Dispoziția Primarului până la maxim ora 22°°. Referatul pentru emiterea dispoziției privind reducerea orarul de funcționare va fi întocmit de către serviciul de specialitate din cadrul Sectorului 4 al Municipiului București, urmând ca agentul economic să primească un nou aviz pentru orarul de functionare.

**Art.43** Pentru tulburarea în mod repetat a liniștii și ordinii publice, constatată de organele abilitate, respectiv Poliția Natională a Municipiului București, Poliția Locală Sector 4, Jandarmeria Română, Garda de Mediu, Agenția pentu Protecția Mediului, Direcția de Sănătate Publică, se va dispune suspendarea activității comerciale pe o perioadă de până la 30 zile prin Dispoziția Primarului. Referatul pentru emiterea dispoziției privind suspendarea activității comerciale va fi întocmit de către serviciul de specialitate.

**Art.44** În cazul în care nu se respectă măsura suspendării activității, la propunerea organelor abilitate, respectiv Poliția Nationala a Municipiului București, Poliția Locală Sector 4, Jandarmeria Română, Garda de Mediu, Agenția pentu Protecția Mediului, Direcția de Sănătate Publică însoțită de documente justificative se va dispune anularea Acordului prin Dispoziția Primarului. Referatul pentru emiterea dispoziției privind anularea Acordului va fi întocmit de către serviciul de specialitate din cadrul Sectorului 4 al Municipiului București.

**Art. 45** Avizul pentru modificarea orarului de funcționare se aplică tuturor comercianților, indiferent de forma de organizare.

**C A P I T O L U L IV**

**Acord pentru desfăşurarea de activităţi temporare**

**A. Cerinţe şi criterii ce trebuie îndeplinite în vederea eliberării acordului pentru desfăşurarea de activităţi temporare pe teren aparținînd domeniului public sau privat de pe raza administrativă a sectorului 4 al municipiului București sau pe teren proprietate privată de pe raza administrativă a sectorului 4**

**Art. 46** Prin comerţ în zone publice se înţelege activitatea de comercializare a produselor şi serviciilor de piață, desfăşurată permanent sau sezonier în pieţe, târguri, pasaje publice, drumuri publice şi străzi sau în orice zonă de altă natură destinată folosinţei publice, cu excepţia celor administrate special.

**Art. 47** (1) Zonele publice pentru exercitarea comerţului cu produse şi servicii de piaţă sunt delimitate de către autorităţile administraţiei publice locale în conformitate cu planurile de urbanism general.

(2) Autorităţile publice locale stabilesc tipul de comerţ, potrivit actelor normative în

vigoare.

(3)Atribuirea amplasamentelor, stabilite prin hotarâre de consiliu local, pentru

desfăşurarea exerciţiilor comerciale temporare în zone publice, se va face direct, făra licitație, în ordinea solicitărilor, în cazul comerțului de mic detaliu și prin atribuire directă, în cazul comerțului de întâmpinare, conform art. 58 din prezentul Regulament.

**Art.48** (1) În zonele publice pot fi desfăşurate activităţi temporare numai de către agenții economici – persoane fizice autorizate, întreprinderi individuale, întreprinderi familiale şi societăţi comerciale, în baza acordului pentru desfașurarea activităților temporare emis Primarul Sectorului 4 al Municipiului București.

(2) Acordul pentru desfăşurarea de activităţi temporare pe domeniul public sau privat

al statului de pe raza sectorului 4 al municipiului București sau pe teren proprietate privată, se va elibera pentru fiecare punct de lucru al agentului economic și va avea în cuprinsul lui și orarul de funcționare.(anexa nr.4)

1. În spaţiul din faţa structurilor de vânzare cu sediu fix sau în imediata apropiere a

acestora, este interzisă comercializarea de produse similare de către alţi comercianţi, cu excepţia administratorilor structurilor respective.

**Art.49** Activitatea temporară în zone publice se va desfăşura civilizat, cu respectarea normelor privind:

-afișarea datelor de identificare;

* respectarea amplasamentelor;
* igiena şi sănătatea publică;
* protecţia consumatorilor;
* securitatea la incendiu, după caz;
* provenienţa şi calitatea mărfurilor;
* utilizarea caselor de marcat şi a mijloacelor de cântărire autorizate;
* protecţia muncii;
* ordinea şi liniştea publică;
* asigurarea şi păstrarea curăţeniei în zona publică ocupată, iar prin funcţionare să nu creeze disconfort spaţiilor învecinate;
* asigurarea expunerii estetice a mărfurilor şi afişarea în mod vizibil a preţurilor.

**Art. 50** (1) Acordul pentru desfăşurarea de activităţi temporare pe domeniul public şi privat al statului de pe raza sectorului 4 al municipiului București, va fi eliberat la cererea agentului economic în termen de maxim 30 zile de la data solicitării, de către serviciul de specialitate din cadrul Sectorului 4 al Municipiului București.

(2) Acordul pentru desfăşurarea de activităţi temporare pe domeniul public şi privat al statului de pe raza sectorului 4 al municipiului București sau pe teren proprietat privată, se emite la solicitarea scrisă a agentului economic şi va fi însoţită de documentaţia necesară în vederea autorizării, formular tip potrivit *anexei nr. 12*.

(3) În situația în care, în urma analizei documentației depuse, se constată faptul că documentația este incompletă sau necesită clarificări, acest lucru se notifică în scris solicitantului, în termen de 10 zile calendaristice de la data înregistrării și se returneaza documentația cu menționarea elementelor necesare în vederea completării acesteia.

**Art. 51** (1) Este obligatoriu ca la locul de desfăşurare a activităţii temporare, agentul economic să deţină şi să utilizeze recipienţi speciali pentru deşeuri. Se interzice depozitarea deşeurilor în zona publică ocupată, în perimetrul ei, sau pe zonele verzi.

1. Este interzisă deteriorarea sub orice formă a spaţiilor verzi, depozitarea produselor sau ambalajelor de orice fel pe spaţiile verzi sau pe trotuare.
2. Este interzisă comercializarea stradală a băuturilor alcoolice sub orice formă, a produselor alimentare neambalate şi a celor perisabile (excepţie terasele amenajate).
3. Orice activitate temporară care se desfăşoară pe artere sau în zone pietonale se autorizează sub condiţia imperativă de a nu stânjeni circulaţia pietonilor.

**Art. 52** (1) Agentii economici au obligaţia să întreţină corespunzător mobilierul stradal. Este interzisă modificarea acestuia în sensul realizării unor improvizaţii cu scopul extinderii acestuia: suporţi, copertine rabatabile, acoperirea cu prelate,și altele.

(2) Mobilierul agreat de Sectorul 4 al Municipiului București reprezintă tonete, pupitre,

acoperite sau închise, care sunt amplasate direct pe sol, fără fundaţii şi platforme, precum şi fără racorduri şi/sau branşamente la utilităţi urbane, cu excepția energiei electrice, conform prevederilor legale în vigoare.

(3) Mobilierul urban se amplasează fără autorizaţie de construire pentru suprafețe mai mici

de 5 mp.

**Art. 53** Autoritatea publică locală poate interveni ori de câte ori este necesar prin reaşezarea amplasamentelor autorizate, prin anularea acordurilor emise sau prin sistarea emiterii de noi acorduri pentru desfășurarea activităților temporare..

**Art.54**  Condiţiile de amplasare a teraselor sezoniere pe raza sectorului 4 al municipiului București, sunt următoarele:

* amenajările sezoniere se vor amplasa conform unui plan de amenajare de-a lungul faţadelor, în faţa suprafeţei proprii de vânzare care are activitatea de alimentaţie publică, păstrând un culoar de trecere pe lângă terasă, fără să afecteze accesul în curţile imobilelor, în incinta spaţiilor învecinate, traficul pietonilor şi al autovehiculelor;
* în cazul amplasării teraselor pe trotuar se va lăsa un culoar de trecere pentru pietoni de minim 1,5 m., se vor amplasa un singur rând de mese strict desfăşurate pe lungimea frontului faţadei;
* se interzice amplasarea teraselor sezoniere pe carosabil;
* amplasamentele situate în faţa punctului de lucru, cu profil de alimentaţie publică, vor fi atribuite la cererea deţinătorilor acestor spaţii; (*anexa 12*)
* un operator economic va utiliza un singur set de mobilier de acelaşi fel (scaune, mese, umbrele, copertine);
* învelitoarele umbrelelor sau copertinelor vor avea o structură independentă de faţadele clădirilor şi de pavaj şi vor fi realizate din pânze impermeabile şi rezistente la intemperii; umbrelele vor avea aceeaşi formă şi nu vor depăşi limitele zonei pentru care a fost autorizată terasa;
* mobilierul pentru servire, inclusiv aparatele de produse alimentare, instalaţiile frigorifice sunt permise în spaţiul public, doar acolo unde zona permite;
* nu este permisă construirea de postamente pentru aşezarea mobilierului (cu excepţia zonelor unde, din cauza înclinaţiei terenului, trebuie asigurată planeitatea);
* perimetrul teraselor va fi delimitat;
* iluminatul teraselor va fi asigurat de iluminatul public şi prin surse proprii de iluminare;
* se interzice prepararea în aer liber a tuturor sortimentelor culinare (mici, grătar, frigărui, etc.) cu excepţia zonelor în care se pretează acest gen de activitate; autorizaţiile emise vor avea specificat în conţinutul lor şi acest fel de activitate;
* se va asigura păstrarea ordinii şi liniştii publice în cadrul perimetrului terasei conform prevederilor legale în vigoare și respectarea orarului de funcționare al terasei
* terasa sezoniera nu trebuie să fie dotată cu sursă de sonorizare.
* obținerea prealabilă a autorizației de mediu în situația în care numarul total de locuri (incinta + terasă) este mai mare de 100.
* se interzice amplasarea teraselor sezoniere, la mai puțin de 100 metri de intrarile de acces în unitatile de învățămînt preuniversitare,de lăcașe de cult,la mai putin de 10 metri de intrarile de acces in stațiile de metrou.
* terasele sezoniere se pot amplasa si pe trotuarele care au prevazute benzi destinate biciclistilor cu conditia ca distanta pâna la banda bicicliștilor să fie de minim 1,5m.
* terasele se pot amplasa si pe spatiu verde doar pe dale înierbate sau podest de lemn și făra platformă betonată, cu amplasare de mobilier ușor( de preferință ratan,lemn sau aluminiu)
* nu se acceptă niciun fel de mobilier realizat din material plastic (mese,scaune,jardinière)
* perioada de functionare a teraselor sezoniere este cuprinsă intre 15 martie – 15 noiembrie

Referat de la serviciile de specialitate din cadrul Politiei Locale Sector 4 că sunt întrunite condițiile enumerate la art. 54.

**B. Procedura de eliberare a acordului pentru desfăşurarea de activităţi temporare pe domeniul public sau privat de pe raza sectorului 4 al municipiului București și teren proprietate privată**

**Art. 55** Utilizarea temporară a locurilor publice sau private se autorizează în vederea desfăşurării următoarelor activităţi:

1. comerţ de mic detaliu;
2. comerţ de întâmpinare (în faţa propriilor unităţi);

**Art. 56** Produsele care pot fi comercializate pe domeniul public de pe raza administrativă a sectorului 4 saupe teren proprietate privată sunt următoarele:

**a) Comerţ de mic detaliu:**

* cărţi, reviste, ziare, vederi, articole artizanat, antichităţi, ochelari soare, cadouri estivale, cadouri specifice sărbatorilor sau alte asemenea;
* pop-corn (floricele de porumb), vată de zahăr, îngheţată, băuturi răcoritoare (prin aparate tip, specializate ), alte aparate pentru produse alimentare;
* băuturi răcoritoare, îngheţată din lăzi frigorifice;
* flori, legume-fructe;
* mărţişoare, felicitări, sorcove şi alte produse specifice sărbătorilor tradiţionale

**b) Comerţ de întâmpinare**:

- constă în desfăşurarea de activităţi comerciale (terase) şi/sau de expunere a produselor din unitate (lăzi frigorifice, rastel, aparat de înghețată), în faţa propriilor unităţi.

**Art. 57** Acordul temporar va fi însoţit de planul de situaţie al amplasamentului autorizat, taxa de utilizare a domeniului public (după caz) și va cuprinde condiţiile de amplasare în cazul comerţului de întâmpinare în faţa propriilor unităţi.

**Art. 58** Actele necesare eliberării acordului pentru utilizarea temporară a domeniului public sau desfășurarea temporară de activități pe teren proprietate privată,în funcţie de activitatea ceurmează a fi autorizată:

**(1) Pentru comerţ de mic detaliu (art.56, lit.a)**

* Cerere; (anexa 12)
* CI administrator firmă / CI și împuternicire
* Certificat de înregistrare la Oficiul Registrului Comerţului
* Certificatul constatator pentru sediul social cu activitate /secundar cu activitate /activitate desfășurată în afara sediilor, după caz, conform Legii nr. 26/1990 privind Registrul Comerţului cu modificările şi completările ulterioare, respectiv a Legii nr. 359/2004 privind simplificarea formalităţilor la înregistrarea în registrul comerţului a persoanelor fizice autorizate, întreprinderilor individuale, întreprinderilor familiale şi persoanelor juridice, cu modificările şi completările ulterioare, actualizat conform Ordinului nr. 337/2007 privind actualizarea clasifiării activităților din economia națională CAEN;
* Act constitutiv al societăţii (statut, contract de societate actualizate) sau certificat de înregistrare menţiuni şi rezoluţia emisă de Oficiul Registrului Comerţului în baza prevederilor O.U.G. nr.44/2008, privind desfăşurarea activităţilor economice de către persoane fizice autorizate, întreprinderi individuale şi întreprinderi familiale;
* Schiţa privind amplasamentul solicitat; 2 exemplare
* Acorduri, avize, autorizaţii ale instituţiilor de specialitate expres stabilite şi prevăzute de legislaţia în vigoare (unde este cazul);
* Alte documente în funcţie de specificul activităţii solicitate şi funcţie de natura juridică a terenului.
* Certificat fiscal din care să rezulte că solicitantul nu are datorii la bugetul local. În caz contrar se returnează documentația depusă pentru obtinerea autorizaţiei de funcţionare pentru ocuparea temporară a domeniului public sau privat
* Dovada taxei de utilizare a domeniul public se va anexa la eliberarea acordului

**(2) / comerţul de întâmpinare: -** în faţa propriilor unităţi comerciale;(art.56,lit.b)

* Cerere;(anexa 12)
* CI administrator firmă /CI și împuternicire
* Acordul de funcţionare;
* Plan de situaţie; planse foto 2 exemplare
* Certificat fiscal din care să rezulte că solicitantul nu are datorii la bugetul local. În caz contrar se returnează documentația depusă pentru obtinerea autorizaţiei de funcţionare pentru ocuparea temporară a domeniului public sau privat
* Dovada taxei de ocupare domeniul public se va anexa la eliberarea acordului

- în faţa propriilor unităţi de alimentaţie publică: (terase)

* Cerere;
* CI administrator firmă/CI și imputernicire
* Autorizatie privind desfașurarea activității de alimentatie publică;
* Plan de situaţie; planse foto-2 exemplare
* Certificat fiscal din care să rezulte că solicitantul nu are datorii la bugetul local. În caz contrar se returnează documentația depusă pentru obtinerea acordului pentru ocuparea temporară a domeniului public
* Negatie Primaria Municipiului București că amplasamentul solicitat nu face parte dintr-o arie protejată
* Aviz de urbanism privind ocuparea domeniului public emis de Primaria Municipiului Bucuresti sau de Primaria Sectorului 4
* Declaratie de impunere
* Dovada taxei de utilizare a domeniul public se va anexa la eliberarea acordului

**Art. 59** Acordul temporar va fi numerotat şi va fi emis în două exemplare: un exemplar va rămâne în evidenţa Sectorului 4 al Municipiului București la serviciul de specialitate şi al doilea exemplar va fi eliberat, cu respectarea prevederilor prezentului regulament, agenții economic, în baza documentaţiei depuse la primărie.

**Art.60** În cazul în care terenurile pe care sunt amplasamente autorizate vor primi o altă destinaţie conform documentaţiilor urbanistice aprobate, agenții economici în cauză vor fi înştiinţaţi prin notificare prealabilă urmând a se identifica în limita posibilităților alte amplasamente la propunerea acestora sau a Sectorului 4 al Municipiului București.

**Art.61** (1) Încetarea utilizării temporare a domeniului public- înainte de termenul aprobat se face prin:

**-a)** solicitare scrisă a agentului economic înainte de termenul aprobat,

sau

**-b)** prin notificare prealabilă adresată agentului economic (cu sau fără cerinţa dezafectării suprafeţei ocupate de amplasamentul autorizat), atunci când situaţia o cere.

**(1a)** În situaţia solicitării adresate din partea agentului economic, aceasta se va face cu condiţia achitării taxelor aferente până la data suspendării inclusiv. Reluarea activităţii se face prin solicitare scrisă din partea operatorului economic cu minimum 30 zile înainte de începerea activităţii.

**(1b**) În cazul încetării activităţii temporare prin notificare (cu sau fără dezafectarea suprafeţei ocupate) la solicitarea organelor de control în drept, reluarea activităţii se va face după remedierea aspectelor care au condus la măsura de încetare a activităţii.

**Art.62** Taxa de utilizare temporară a domeniului public sau privatal statului de pe raza administrativ-teritorială a sectorului 4 al municipiului București achitată de către agentul economic pentru desfăşurarea de activităţi temporare pe teren aparținînd domeniului public sau privat de pe raza teritorială a sectorului 4 al municipiului București se va încasa pentru fiecare punct de lucru al agenților economici, pentru perioada aprobată.

**Art. 63** (1) Acordul pentru desfăşurarea de activităţi temporare este valabil pe durata perioadei aprobate însoțit de achitarea taxei de utilizare a domeniului public..

(2)În cazul neachitării în termen a taxelor datorate, se vor percepe majorări de întârziere conform legislaţiei în vigoare, calculate până la data efectuării plăţii inclusiv.

**Art. 64** (1)Taxele de utilizare temporară a domeniului public sau privat de pe raza teritorială a sectorului 4 al municipiului București sunt prevăzute în HCGMB nr. 218/2016 privind nivelul taxelor și impozitelor locale, începând cu anul 2016.

(2)Taxa pentru utilizarea domeniului public se va încasa pentru fiecare punct de lucru al agentului economic.

**Art. 65** Modificările la acordul vor fi operate la solicitarea scrisă a agentului economic sau atunci când situaţia o cere, cu acordul autorităţii publice locale, prin eliberarea unui nou acord, în baza documentelor justificative

**Art.66** (1) În cazul deteriorării acordului pentru desfăşurarea de activităţi temporare, agentul economic va solicita eliberarea unui duplicat al acordului .

(2) În cazul pierderii acordului pentru desfăşurarea de activităţi temporare, agentul economic va declara nulitatea acestuia într-un cotidian local, urmând a solicita eliberarea unui duplicat al acordului.

**Art.67** (1) Retragerea acordului de funcţionare se face prin solicitare scrisă a agentului economic, cu condiţia achitării taxelor aferente(dacă este cazul) până la data solicitării anulări,i inclusiv.

(2) Acordul temporar poate fi retras pe o perioadă limitată/anulat oricând, înaintea expirării termenului dacă nu se respectă:

- amplasamentul şi suprafaţa aprobată;

- obiectul de activitate autorizat;

- tipul de amplasament aprobat;

- normele de estetică şi igiena publică;

- normele privind securitatea la incendiu

- cerinţele şi criteriile ce au stat la baza eliberării acordului de funcţionare;

- existenţa unor reclamaţii întemeiate, la constatarea serviciilor de specialitate din cadrul Poliţia Locală Sector 4 sau a altor instituţii abilitate;

- alte prevederi impuse de actele normative în vigoare si prevederile prezentului regulament.

(3) Referatul pentru emiterea dispoziției privind retragerea pentru o perioadă limitată/anularea acordului temporar va fi întocmit de către serviciul de specialitate din cadrul Sectorului 4 al Municipiului București în baza documentelor justificative

(4) Retragerea/anularea acordului temporar se face prin Dispoziţia Primarului Sectorului 4 al Municipiului București.

**C A P I T O L U L V**

**Anexe**

**Art.68** Se aprobă utilizarea următoarelor formulare cuprinse în Capitolul V – **Anexe**.

Lista activitățílor clasificate (cod CAEN) prevăzute în anexa la OG nr. 99/2000 – Anexa 1.1

Model Acord – Anexa 1.2

Model Aviz orara de funcționare – Anexa 1.3

Model Acord desfășurare activități temporare – Anexa 1.4

Cerere tip pentru eliberare Acord – Anexa 1.5

Model acord asociație proprietari – Anexa 1.6

Model acord vecini direct afectați – Anexa 1.7

Model acord vecini limitrofi – Anexa 1.8

Declarație tip HG nr. 843/1999 - Anexa 1.9

Cerere prelungire valabilitate acord- Anexa 1.10

Cerere aviz orar de funcționare – Anexa 1.11

Cerere acord activități temporare – Anexa 1.12