MUNICIPIUL BUCUREȘTI

CONSILIUL LOCAL SECTOR 4

/… /2016

**PROIECT DE HOTĂRÂRE**

**privind aprobarea Regulamentului privind desfăşurarea activităţilor de comercializare a produselor şi serviciilor de piaţă pe raza administrativ teritorială a Sectorului 4 al Municipiului Bucureşti**

**Având în vedere:**

* Expunerea de motive a Primarului Sectorului 4 al Municipiului Bucureşti,
* Raportul de specialitate întocmit de Serviciul Autorizări Comerciale
* Legea nr. 12/1990 privind protejarea populaţiei împotriva unor activităţi comerciale ilicite, cu modificările şi completările ulterioare;
* Legea 359/2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, cu modificările şi completările ulterioare;
* Legea nr. 50/1991 privind autorizarea executării lucrărilor de construcţii,republicată cu modificările şi completările ulterioare;
* Legea nr. 52/2003 privind transparenţa decizională în administraţia publică, cu modificările şi completările ulterioare;
* Legea nr. 227/2015 privind Codul Fiscal, cu modificările şi completările ulterioare;
* Legea nr. 7 / 1996 privind legea Cadastrului și a publicității Imobiliare, republicată cu modificările și completările ulterioare ;
* Legea nr. 307 / 2006 privind apărarea impotriva incendiilor cu modificările și completările ulterioare ,
* Legea nr.153/2011 privind măsuri de creştere a calităţii arhitectural-ambientale a clădirilor, cu modificările și completările ulterioare
* Legii nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată;
* H.G.. nr. 571 /2016 pentru aprobarea categoriilor de construcții și amenajări care se supun avizării /autorizării privind securitatea la incendiu;
* H.G. nr. 333/2003 pentru aprobarea Normelor metodologice de aplicare a Ordonanţei Guvernului nr. 99/2000 privind comercializarea produselor şi serviciilor de piaţă;
* Prevederile H.G. nr. 348/2004 privind exercitarea comerţului cu produse şi servicii de piaţă în unele zone publice, cu modificările și completările ulterioare ;
* HG nr. 1/2016 pentru aprobarea Normelor metodoliogice de aplicare a Legii nr. 227/2015 privind Codul fiscal
* O.G. nr. 99/2000 privind comercializarea produselor şi serviciilor de piaţă, modificată şi completată prin Legea 650/2002 pentru aprobarea Ordonanţei Guvernului nr. 99/2000 privind comercializarea produselor şi serviciilor de piaţă;
* O.G. nr. 2/2001 privind regimul juridic al contravenţiilor, cu modificările şi completările ulterioare;

- O.M.S. nr. 1030 / 2009 privind aprobarea procedurilor de reglementare sanitară pentru

proiectele de amplasare , amenjare , construire și pentru funcționarea obiectivelor ce desfășoară activități cu risc pentru starea de sănătate a populației;

- O.M. nr. 1798 / 2007 pentru aprobarea procedurii de emitere a autorizației de mediu cu

modificările și completările ulterioare.

* H.C.G.M.B. nr. 118/2004 privind exercitarea activităţii de comercializare pe principalele reţele stradale;cu modificările și completările ulterioare
* Regulamentului de Organizare şi Funcţionare al Direcţiei Generale de Poliţie Locală Sector 4, aprobat prin H.C.L.S.4 nr. 49/2016 și Legea 155/2010 a Poliției Locale, cu modificările și completările ulterioare;

În temeiul prevederilor art. 45 alin. (1), art. 81 alin. (2) lit. j), o), r) şi alin. (4), art. 115 alin. (1) lit. b) din Legea nr.215/2001 a administraţiei publice locale, republicată, cu modificările şi completările ulterioare,

Consiliul Local al Sectorului 4,

**HOTĂRĂŞTE**

**Art. 1**. Începând cu data prezentei hotărâri, agenţii economici persoane fizice sau juridice care desfăşoară activităţi de comercializare a produselor şi serviciilor de piață în zone publice sau în orice zonă de altă natură destinată folosinţei publice, de pe teritoriul Sectorului 4, în structuri de vânzare cu sediul fix, permanent, sau temporar, au obligația să solicite Sectorului 4 al Municipiului București şi să obţină de la acesta acordul privind comercializarea produselor și serviciilor de piață / aviz pentru orarul de funcționare / acord desfășurarea activități temporar.

**Art. 2.** Se aprobă Regulamentul privind organizarea și desfăşurarea activităţilor comerciale şi a serviciilor de piaţă pe raza teritorială sectorului 4 al municipiului Bucureşti, conform Anexei, care face parte integrantă din prezenta hotărâre.

**Art. 3.** Taxele datorate utilizării domeniului public sunt cele prevăzute în hotărârile anuale ale Consiliului General al Municipiului Bucureşti privind stabilirea impozitelor şi taxelor locale în Municipiul Bucureşti.

**Art. 4.** Se mandatează primarul Sectorului 4 al Municipiului București să emită Acord/Aviz orar de funcționare/Acord desfășurare activități temporar.

**Art. 5.** La data intrării în vigoare a prezentei hotărâri se abrogă H.C.L.S.4 nr. 55/2008, H.C.L.S.4 nr. 22/2012, H.C.L.S.4 nr. 21/2012, şi H.C.L.S.4 nr. 117 /2013.

**Art. 6** Acordurile de funcţionare eliberate în baza hotărârilor precedente, rămân valabile până la data expirării acestora.

**Art.7** Primarul Sectorului 4, Direcţia Generală de Poliţie Locală Sector 4 și Serviciul de specialitate din cadrul Aparatului de Specialitate al Primarului, vor duce la îndeplinire prevederile prezentei hotărâri.

**Art. 8** Comunicarea și aducerea la cunoștința publică se vor aduce de către Serviciul Tehnic Consiliul Local Documente Electoral ,conform competențelor, prin grija Secretarul Sectorului 4.

**PREŞEDINTE DE ŞEDINŢĂ,**

**Avizează pentru legalitate**

**Conform Legii nr.215/2001**

**Secretarul Sectorului 4**

**Gabriela ANGHELOIU**